cyanic-selkie/wikianc huggingface dataset:
Spermkval
Spermkval eller trollkval, Physeter catodon eller Physeter macrocephalus, er ein tannkval i spermkvalfamilien. Han blir opp til 18 meter lang. Spermkvalen finst i så godt som alle verdshava, frå Ekvator til Arktis og Antarktis, helst i ope hav eller ved kontinentalsokkelen. Han var utsett for industriell kvalfangst på 1900-talet, men det vart òg driven omfattande fangst allereie før granatharpunen si tid, tilbake til 1712. Rundt 1950 nådde fangsten høgda, då det vart fanga opp til 25 000 dyr i året. Den kommersielle fangsten tok slutt i 1988. Etter dette har det blitt drive fangst i liten skala frå opne båtar i Indonesia. Den globale bestanden er høgst usikker, men iallfall over 100 000 individ. Spermkval kjem innom norske farvatn på næringsvandringar om sommaren.
Inuvialuit Settlement Region
Inuvialuit Settlement Region, forkorta ISR (inuinnaqtun Inuvialuit Nunangit Sannaiqtuaq, INS; Région désignée des Inuvialuit – RDI), er eit område vest i Arktis i Canada. Området blei oppretta i 1984 gjennom Inuvialuit Final Agreement av dei kanadiske styresmaktene for inuvialuitfolk. Det dekkjer land, det meste over tregrensa, og har fleire underregionar: Beauforthavet, elvedeltaet til Mackenzieelva, norddelen av Yukon («Yukon North Slope») og nordvestdelen av Nordvestterritoria. ISR omfattar både krongods og land som har status som Inuvialuit Private Lands.
ISR er ein av fire inuittiske regionar i Canada, som saman er kjende som Inuit Nunangat og representert av Inuit Tapiriit Kanatami (ITK). Dei andre regionane er Nunatsiavut i Labrador, Nunavik i Nord-Quebec og territoriet Nunavut.
Ved den kanadiske folketeljinga i 2016 var folkesetnaden i ISR 5336 folk. 3110 av dei var inuvialuitfolk, og utgjorde majoriteten i alle dei seks busetnadane. Der er ingen slike busetnader i Yukon North Slope. Av dei seks fellesbusetnadane i ISR ligg alle i Nordvestterritoria, og dannar saman med Fort McPherson og Tsiigehtchic regionen Inuvik.
Inuvik ligg aust i Mackenzie-deltaet, rundt unna Polhavet, og er administrasjonssenter i regionen. Han husar Inuvialuit Regional Corporation. Den einaste andre busetnaden i innlandet, Aklavik, ligg ved Peel Channel. Jakt, fiske og fangst er dei viktigaste næringvegane i Paulatuk i Amundsenbukta og Sachs Harbour, den einaste permanente busetnaden på Banksøya. Tuktoyaktuk, tidlegare kalla Port Brabant, ligg ved Kugmallitbukta nær Mackenzie elvedelta. Denne busetnaden har den einaste djupvasshamna i ISR. Ulukhaktok, tidlegare kalla Holman, ligg på vestkysten av øya Kitlineq. Herschel Island, som er folketom, høyrer til ISR sjølv om ho ligg i Yukon og tradisjonelt blei brukt av inuvialuitfolk.
Engelsk blir tala i heile regionen. I tillegg blir det snakka siglitun i Paulatuk, Sachs Harbour og Tuktoyaktuk. Uummarmiutun blir tala i Inuvik og Aklavik. Inuinnaqtun blir tala i Ulukhaktok, og ingen andre stader i Nordvestterritoria. Saman er språka kjende som inuvialuktun.
Fylkesveg 617 i Rogaland
Fylkesveg 617 i Rogaland går mellom Nesheim og Aubøsund på Bjergøy i Finnøy kommune. Vegen er 4,2 km lang.
Anti-Taurus
Anti-Taurus (frå gresk Αντίταυρος, tyrkisk Aladağlar) er ei fjellkjede sør og aust i Tyrkia, som svingar nordaustover frå Taurusfjella. Det høgaste fjellet i fjellkjeda er Erciyes på 3917 meter over havet. Den greske geografen frå antikken, Strabon skreiv at i hans tid var toppen alltid snødekt, og at dei få som hadde vore på toppen kunne sjå både Svartehavet og Middelhavet.
Spermwhale Ridge
Spermwhale Ridge er ein kvass rygg med ei høgd opp mot kring 800 m langs sørsida av Flaskbreen vest for Bulkington Pass på Oscar II Coast i Graham Land. Han vart namngjeven av United Kingdom Antarctic Place-Names Committee (UK-APC) i 1987. Han er eit av fleire namn i området frå Melville-romanen Moby Dick og kvalfangst tema. «Spermwhale» tyder spermkval.
Jørn Goldstein
Jørn Goldstein er ein norsk tidlegare ishockeyspelar. Han representerte Idrettslaget Manglerud Star. Goldstein deltok i vinter-OL for Noreg i 1984.
RNA-virus
RNA-virus er virus som nyttar RNA som arvestoff. Dei nyttar organismar frå alle dei biologiske rika som vertar. RNA-virus kan vera både dobbelttråda og enkelttråda. Dei enkelttråda RNA-virusa kan ha både positiv og negativ RNA-polaritet. RNA-virus er den vanlegaste klassen av virus som valdar sjukdom hjå menneske. RNA-virus har småe og tette genom.
RNA-virus nyttar RNA-avhengig RNA-polymerase eller revers transkriptase til å kopiera genoma sine. Desse enzyma saknar korrekturlesing, og mutasjonar i genoma til RNA-virus vert slik lettare førte vidare. Dette fører til at RNA-virus utviklar seg mykje snøggare enn dobbelttråda DNA-virus, som nyttar DNA-polymerasar som kan byta ut range basar i det nye DNA-molekylet. Av ein ukjend grunn utviklar derimot enkelttråda DNA-virus seg like snøgt som RNA-virus, sjølv om dei nyttar DNA-polymerasar frå verten.
Konvolutt
Brevvær, konvolutt eller kuvert er eit omslag, vanlegvis av flatt materiale som papir eller papp, som blir brukt til å ha brev, kort eller gåver i. Papiret er bretta og limt i sidene. Ein kan også lukka konvolutten ved hjelp av lim eller eit segl.
Den første kommersielle konvolutten blei laga i 1876 av William Irwin Martin. I dag kan ein kjøpa konvoluttar på postkontor, i bokhandlar og i mange daglegvarebutikkar.
Internasjonale standardiserte storleikar
ISO 269 definerer ulike standard konvoluttstorleikar for bruk med ISO 216 standard papirformat.
Distriktet Güssing
Distriktet Güssing er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 485 km² og har 25 000 ibuarar (2019). Byen Güssing er administrasjonssenter for distriktet.
Kommuneskipnaden
Distriktet omfattar 28 kommunar, av dei ein bykommune og åtte såkalla 'Marktgemeide'.
Kfar Blum
Kfar Blum (hebraisk skrift, tyder Blumlandsbyen) er ein kibbutz i Huladalen i Øvre Galilea i Israel. Han ligg kring 6 km søraust for byen Kiryat Shmona, og høyrer til Øvre Galilea regionale kommune. I 1994 var folketalet 615.
Historie
Han vart grunnlagd i november 1943 av arbeidarsionisten Habonim (i dag Habonim Dror). Nybyggjarane i kibbutzen kom hovudsakleg frå Storbritannia, Sør-Afrika, USA og Baltikum. Kibbutzen vart kalla opp etter Léon Blum, ein jødisk sosialist og tidlegare statsiminister i Frankrike.
Kapp Valdivia
Kapp Valdivia er det nordlegaste punktet på Bouvetøya, ei subantarktisk øy underlagt Noreg. Det ligg midt på nordkysten av øya, like nord for Olavtoppen, det høgaste punktet på øya. I vest ligg Kapp Circoncision, og mellom dei ligg ei fem kilometer lang kystlinje kalla Morgenstiernekysten.
Neset er kalla opp etter det tyske ekspedisjonsskipet «Valdivia», som fann den rette posisjonen til Bouvetøya i 1898.
Forbrukarsamfunn
Forbrukersamfunn er eit uttrykk som oftast vert nytta for å skildra samspelet mellom einskildindivid (forbrukar) og samfunn i ein vekstøkonomi. Uttrykket vert både nytta i positiv og negativ tyding.
Økonomi
Innan mikroøkonomi vert omgrepet vanlegvis nytta for å skildra fremjing av interessene til forbrukaren. Samfunnet er avhengig av forbruk, og med grunnlag i denne avhengnaden til den enkelte forbrukaren tilskrive påverknadskrafta, og i nokre tilfelle rettar. Grunnleggjande refererer dette til teorien om at forbrukaren sitt val avgjer den økonomiske strukturen til samfunnet.
Makroøkonomisk vert omgrepet normalt nytta som ein referanse til tesen om at auka forbruk er økonomisk og samfunnsmessig ønskeleg.
Kritisk teori
Innan kritisk teori vert omgrepet ofte nytta for å skildra eit samfunn der materielt forbruk har teke over for andre verdiar som sentralt lukkeberande element. Dette verdiskiftet vert skildra som øydeleggjande både for einskildindividet og for samfunnet i sin heilskap, både på eit psykisk og fysisk plan. Noko av denne kritikken kan sjåast igjen i framvoksteren av rørsler som Simple living og Buy nothing day.
Miljøvern
Miljørørsla har alltid stått for ein skarp kritikk av forbrukarsamfunnet, og med Brundtlandkommisjonen sin introduksjon av omgrepet berekraftig utvikling i 1987 fekk synspunkta til miljøvernsrørslene òg meir gehør innan økonomisk planlegging.
Den Nationale Legion
Den Nationale Legion var eit norsk fascistisk parti som stilte til Stortingsvalet 1927. Partileiaren var Karl Meyer. Partiet fekk 1 210 stemmer (0,1 %) ved stortingsvalet, men ingen mandatar i Stortinget.
Offisielt partiorgan var avisa Nationalfascisten. Medlemsavgifta var 1 krone og 50 øre.
Kjelder
''* Denne artikkelen er omsett frå Den Nationale Legion frå bokmålswikipedia, den 31. august 2011.''
Distriktet Jennersdorf
Distriktet Jennersdorf er eit administrativt distrikt (Bezirk) i forbundslandet Burgenland i Austerrike. Distriktet dekker ei flatevidd på 253 km² og har 17 000 ibuarar (2019). Byen Jennersdorf er administrasjonssenter for distriktet.
Kommuneskipnaden
Distriktet omfattar 12 kommunar, av dei ein bykommune og sju såkalla 'Marktgemeide'.
Engelsk historie
Engelsk historie er historia til landområdet som i dag er England, ein del av det sameinte kongedømet Storbritannia. Landet har vore samanhengjande folkesett sidan slutten av den siste istida, rundt 12 000 år sidan. Det har også budd neandertalarar her før denne istida.
England har talrike leivningar frå mellom- og yngre steinalder og bronsealderen, som Stonehenge og Avebury. I løpet av jernalderen var England, som resten av øya Storbritannia sør for Firth of Forth, folkesett av keltisktalande menneske, kjend som britonarar. I år 43 byrja den romerske erobringa, og romarane heldt kontrollen over provinsen Britannia fram til utpå 400-talet.
Romersk tilbaketrekking opna for innvandring frå Nord-Europa, av germansktalande folkegrupper som samla blir kalla angelsaksarar. Desse skipa fleire kongedømmer i det som blei dei viktigaste maktområda i noverande er England og i delar av det sørlege Skottland. Angelsaksiske språk, eller gamalengelsk, erstatta tidlegare britonske (keltiske) språk. Angelsaksarane utfordra og var hyppig i strid med britonske statar i Wales, Cornwall, og Hen Ogledd («Gamle nord», britonsktalande delar av Nord-England og Sør-Skottland) og med kvarandre. Frå rundt 800 blei England herja av norrøne folkegrupper, vikingar, hovudsakleg frå Noreg og Danmark. Norrøne folk tok kontroll over store delar av dagens England, særleg den nordlegaste delen. I løpet av denne tida prøvde fleire kongar å sameina dei ulike angelsaksiske kongedøma, noko som til sist førte til at kongedømet England oppstod på 900-talet.
I 1066 invaderte fransktalande normannarar frå Normandie, og erobra til sist heile England. Sambandet til kontinentet blei mykje tettare, men i løpet av mellomalderen var England prega av fleire borgarkrigar og langvarige krigar med andre nasjonar. England erobra Wales på 1100-talet. Kongedømet England var ein sjølvstendig stat fram det blei gjort til ein vasallstat under Det tysk-romerske riket i 1194 og under Vatikanet i 1212. På 1300-talet etablerte kongedømet England seg på nytt som ein sjølvstendig stat.
Under renessansen herska Huset Tudor over landet. Reformasjonen i England førte til nedlegging av alle klostera i landet, skipinga av ei ny anglikansk kyrkje og religiøs uro som mellom anna føre til den engelske borgarkrigen. Tidleg på 1700-talet blei England og Wales sameint med Skottland for å danna kongedømet Storbritannia. Den økonomiske veksten som kom med den industrielle revolusjonen, førte til at Storbritannia styrte verdas største imperium. I kjølvatnet av at koloniane blei avvikla på 1900-talet blei det meste av imperiet sjølvstendig, men den gjensidige kulturelle utvekslinga mellom England og desse tidlegare koloniane har halde fram til våre dagar.
Forhistorie
Fleire typar menneske har budd i England. East Anglia var folkesett av Homo heidelbergensis for om lag 700 000 år sidan, mens Boxgrove-funnet i Sussex daterer det britiske Heidelberg-mennesket til 500 000 f.Kr. Det er funne spor etter neandertalarar i Sør-England frå før saaleistida (130 000–180 000 f.Kr.) og frå Eem-mellomistida (70 000–130 000 f.Kr.), men det er ikkje funne spor som er nyare enn 30 000 år. I kvartærtida og den postglasiale tida har England fleire gonger vore landfast med det europeiske kontinentet, og har hatt dei same steinalderkulturane som Nordvest-Europa elles.
Yngre dryas blei for 9 000 år sidan avløyst av subtropisk klima, der flodhest og andre tropiske dyr spreidde seg nord til Themsen i England. Det varme klimaet heldt seg i nesten 4 000 år, fram til England blei skild frå det europeiske fastlandet for 5-6 000 år sidan. På denne tida nådde også den vest-europeiske, megalittiske perioden England med bygging av kjempegraver og steinmonument, mellom dei Stonehenge. Vegen Sweet Track i Somerset Levels frå rundt 3800 f.Kr. er den eldste kjerrevegen brulagd med plankar som er oppdaga i Nord-Europa, og er blant dei eldste vegane i verda.
Kapp Fie
Kapp Fie er eit nes heilt søraust på Bouvetøya i Sør-Atlanterhavet. Det vart først grovt kartlagt i 1898 av den tyske ekspedisjonen under Karl Chun og det vart kartlagt på ny og namngjeve av den norske ekspedisjonen under kaptein Harald Horntvedt, som utforska området frå «Norvegia» under den første Norvegiaekspedisjonen i desember 1927.
Mathias Trygg
Mathias Trygg er ein norsk  ishockeyspelar. Han spelte for Idrettslaget Manglerud Star. Trygg har tidelgare spelt i Vålerenga, MODO, Västerås og Skåre BK i Sverige, og for Lørenskog IK i Norge. Moderklubben er Manglerud Star.
Mathias Trygg er bror til ishockeyspellar Mats Trygg.
Fylkesveg 618 i Rogaland
Fylkesveg 618 i Rogaland gjekk mellom Helgøy kai og Nord-Talgje i Finnøy kommune, før han blei del av Fylkesveg 611 i Rogaland. Vegen var 1,3 km lang.
Kris Freeman
Kris Freeman er ein amerikansk langrennsløpar. Han representerer skiklubben Andover Outing Club, og nyttar ski frå den tyske utstyrsleverandøren Fischer.
Under Ski-VM 2009 enda Freeman på 4. plass under mennene sin 15 km klassisk. Den beste individuelle verdscup-plasseringa hans er to 5. plassar på 15 kilometer-løp i høvesvis Davos (2003) og Kuusamo (2007).
Sula kapell
Sula kapell er ei langkyrkje på øya Sula i Frøya kommune i Trøndelag.
Sula hadde kyrkje frå gamalt av, truleg frå 1100-talet, men i 1755 vart båda kyrkja og kyrkjestaden flytta til Sletta på fast-Frøya. Sulakyrkja vart ståande til ny kyrkje vart bygd i 1880.
I 1925 vart ny kyrkje (eller kapell) bygd på Sula. Eit tilbygg i vestenden har to etasjar og inneheld m.a. forsamlingssal. Sjølve kapellet har om lag 200 sitjeplassar. Altartavla har ein kopi av biletet Christus Consolator av Carl Bloch.
Filmen Tatt av vinden
Tatt av vinden (originaltittel Gone with the Wind) er ein amerikansk historisk, romantisk dramafilm frå 1939. Filmen er basert på romanen med same tittel av Margaret Mitchell. I hovudrollene er Clark Gable som Rhett Butler og Vivien Leigh som Scarlett O'Hara. Historia spelar seg under og etter den amerikanske borgarkrigen, men under overflata føregår det ein lidenskapeleg og spennande kjærleikshistorie.
Sjølve produksjonen av filmen vart utsett i to år sidan produsent David O. Selznick ikkje ville ha nokon andre skodespelarar enn Clark Gable i rollen som Rhett Butler. Over 1 400 kvinner skal ha vorte intervjua på jakt etter skuespillerinna som skulle spela den kvinnelege hovudrolla som Scarlett O'Hara. Det opphavlege manuset til filmen vart skrive av Sidney Howard, men den gjennomgjekk mange revisjonar av fleire ulike forfattarar før den faktisk vart filmatisert. Den opphavlege regissøren til filmen, George Cukor, fekk sparken kort tid etter at filminga hadde byrja og han vart erstatta av Victor Fleming, som i sin tur vart erstatta av Sam Wood kort tid seinare.
I 1989 vart Tatt av vinden inkludert i Library of Congress sin filmliste National Film Registry for å vera ein «kulturelt, historisk og estetisk viktig film». Filmen er blant topp ti på Lista til det amerikanske filminstituttet over dei 100 beste amerikanske filmane gjennom tidene.
Mount Rifenburgh
Mount Rifenburgh er eit fjell, 2690 moh, som ligg 2 nautiske mil (3,7 km) aust for toppen av Davidsonbreen i Holland Range. Det vart kartlagd av US Geological Survey (USGS) frå tellurometermålingar (1961–62) og flyfoto (1960). Det vart namngjeve av Advisory Committee on Antarctic Names (US-ACAN) etter kaptein E. Rifenburgh i U.S. Navy som var befalshavande på USS «Arneb» i løpet av U.S. Navy Operasjon Deepfreeze 1963.
Ron Hurst
Ron Hurst er ein USA-amerikansk trommeslagar. Sidan 1984 har han vore trommeslagaren i det amerikanske rockebandet Steppenwolf. Han er busett i Hillsboro i Oregon, i Portland-området, der han underviser i trommer i eit studio. Hurst flytta frå Nashville i Tennessee til Hillsboro-området i 2003. Han voks opp i Holyoke i Massachusetts før han flytta til New York City og Nashville. Dottera speler i bandet In Retrograde. I tillegg til trommer har han òg gjort vokalarbeid med bandet.
Ricker Dome
Ricker Dome er eit snøfritt fjell, 1720 moh, som ligg 3 nautiske mil (6 km) aust for Smith Bluff i Nash Range. Det vart kartlagd av US Geological Survey (USGS) frå tellurometermålingar og flyfoto, 1960-62. Det vart namngjeve av Advisory Committee on Antarctic Names (US-ACAN) etter Karl E. Ricker, ein biolog i US Antarctic Research Program (USARP) ved McMurdo Sound i 1961.
The Steeple
The Steeple er ein klipperik rygg, kring 500 moh, som utgjer nordvestarmen av det hesteskoforma Mount Carroll. Han stig på austsida av Depotbreen, 1,5 nautiske mil (2,8 km) sør for botnen av Hope Bay, nordaust på Den antarktiske halvøya. Han vart oppdaga av Den svenske antarktisekspedisjonen i 1901–04, under Otto Nordenskjöld. Det skildrande namnet vart nytta av Falkland Islands Dependencies Survey (FIDS), 1945.
Stolnik Peak
Stolnik Peak er eit fjell på 2600 moh aust i Craddock Massif i Sentinel Range i Ellsworth Mountains i Antarktis. Det ligg på sideryggen som går austover frå Mount Craddock. Fjellet ligg oppom Sowersbreen i nordvest og Saltzmanbreen i sør.
Mathis Olimb
Mathis Olimb er ein norsk  ishockeyspelar. Han spelar for Grizzly Adams Wolfsburg  i Deutsche Eishockey Liga. Han spelte for Vålerenga, Augsburger Panther, Frölunda, Chicago Blackhawks. Moderklubben er Manglerud Star.
Mathis Olimb er storebror til ishockeyspelaren Ken André Olimb.
Johannes Klæbo
Johannes Høsflot Klæbo er ein norsk langrennar. Han vann bronsemedaljen i sprintøvinga under Ski-VM 2017 og vart same sesongen norsk meister i same øvinga.
Karriere
Vinteren 2016 vann Klæbo tre av tevlingane då juniorverdsmeisterskapen i nordiske greiner fann stad i Râșnov i Romania, to individuelle og ei i stafett. Førjulssesongen 2016 overraska han med pallplassar i verdscuprenn i både Ruka og på Lillehammer. Under noregsmeisterskapen 2017 i Gran kommune vann han sprinttevlinga og tok sølvmedaljen på 15 km, slått einast av Didrik Tønseth. Den 18. februar tok han for fyrste gong steget til topps i eit verdscuprenn då han vann sprintrennet i Otepää i Estland. Like etterpå deltok han i Ski-VM 2017 i Lahtis og vann VM-bronsen i sprint, medan det vart fjerdeplass i lagsprinten ettersom lagkamerat Emil Iversen fall litt før målgang. 18. mars 2017 spurta han inn siger i 15 km fellesstart i Quebec i Canada og dagen etter vann han nok ein spurt i sjølve verdscupavslutninga. Dermed stod han som vinnar av langrennsturneringa i Canada og vinnar av sprintverdscupen 2017. I Verdscupen 2017 enda han på fjerdeplassen.
Gjennom november-desember 2017 viste Klæbo seg som den klart beste langrennaren i verda. I løpet av fire veker sanka han ikkje mindre enn sju sigrar i verdscuprenn; tre tevlingar i Ruka-turneringa, begge renna på Lillehammer, sprintøvinga i Davos og ein 15 km jaktstart i Toblach.
Anastasija Kapatsjinskaja
Anastasija Aleksandrovna Kapatsjinskaja er ein russisk tidlegare friidrettsutøvar frå Moskva. Ho vart verdsmeister på 200 m i 2003 og vann EM-gull i 2011 med Russland sitt lag i 4 x 400 m stafett. I tillegg fekk ho med seg to individuelle bronsemedaljar og fire stafettmedaljar frå ulike verdsmeisterskap og europameistrskap i friidrett. Frå 2004 til -06 var Kapatsjinskaja utestengd frå tevlingar for bruk av dopingmidlar.
Aktiv
Kapatsjinskaja deltok i VM i friidrett 2001 i Edmonton, der ho nådde semifinalane på 400 m, men så vann ein bronsemedalje med Russland sitt lag på 4 x 400 meter stafett. Året etter vart ho nummer fem på 400 meter i friidretts-EM 2002 i München og tok ein sølvmedalje med stafettlaget i 4 x 400 m stafett.
Under VM i friidrett 2003 i Paris/Saint-Denis vann ho sølvmedaljar både på 200 meter og med stafettlaget i 4 x 400 m. 200-meteren på 22,38 sekundar var hennar snøggaste i karrieren. Då den opphavlege vinnaren av 200 m, Kelli White frå USA, seinare vart avslørt for dopingbruk, vart Kapatsjinskaja erklært for verdsmeister på 200-meteren. Våren etter sprang ho inn til siger på 200 m då innandørs-VM 2004 fann stad i Budapest, men vart diskvalifisert etter å ha testa positivt på stanozolol og utestengd i to år.
I 2008 vart Kapatsjinskaja nummer fem på 400 m under sommarleikane i Beijing. To år seinare tok ho fyrst bronsemedaljen på same distansen i EM i friidrett 2010 i Barcelona, før ho så sprang startetappen på Russlands suverene europameistrar i 4 x 400 m stafett, dei andre på vinnarlaget var Antonina Krivosjapka, Ksenija Ustalova og Tatjana Firova. Ein månad før verdsmeisterskapen 2011 sette Kapatsjinskaja personleg rekord på spesialdistansen 400 m med 49,35 sekundar i Tsjeboksary. Under VM i Daegu sikra ho seg to nye internasjonale bronsemedaljar, fyrst på 400 m og så då ho sprang ankeretappen for Russland på den lange stafetten.
Dyskobolia Grodzisk Wielkopolski
Klub Sportowy Dyskobolia Grodzisk Wielkopolski er ein polsk fotballklubb som spelar i IV liga. Klubben vart stifta i 1922.
Dhofar guvernement
Dhofar (Ẓufār) guvernement er det største av elleve guvernement i sultanatet Oman etter areal. Det ligg sør i Oman, aust for Jemen. Regionen er heller fjellendt og dekkjer eit område på 99 300 km². Ved folketeljinga i 2010 hadde det rundt 250 000 innbyggjarar. Den største byen og regionssenteret i guvernementet, er Salalah. Historisk sett var regionen den viktigaste kjelda til røykjelse i verda.
Klima
Dhofar har eit subtropisk klima. Dhofar og ein liten del av det nordlege Jemen er direkte utsett for den søraustlege monsunen frå midten av juni til midten av september. Monsunen vert lokalt kalla kharif. Som følgje av dette er det frodig go grønt i monsuntida og ei stund etter, før vegetasjonen mistar fukta si. Regntida i Dhofar står i skarp kontrast til Rub' al Khali-ørkenen som ligg like i nærleiken. Salalah-sletta var ein gong godt oppdyrka med sofistikerte vatningssystem.
Førhistorie
I Aybut Al Auwal i Wadi Aybut (vest i det sentrale Nejd) vart det i 2011 oppdaga mange steinreiskap som kom frå ein steinalderindustri kalla det seine nubiske komplekset. Tidlegare var denne berre kjend frå Nordaust-Afrika. Ved hjelp av optiske instrument har ein kunne estimere alderen til det arabiske nubiske komplekset til å vere 106 000 år gammal. Dette syner at det var eit mellomsteinaldermiljø sør i Arabia.
Historie
Før det omanske styret var delar av Dhofar ein del av Kathiri sultanat og seinare var det stort sett kontrollvert av stammene Al-Hakli (Qara), som gav namn til Qarafjella. Ein trur at Al-Shahri var dei opphavlege innbyggjarane i Dhofar.
Dhofar var ein storeksportør av røykjelse i oldtida, og noko vart frakta så langt som til Kina.
Under fyrste verdskrigen var området frodig nok til å produsere mat og korn til å forsyne ein stor del av den britiske hæren som kjempa i Mesopotamia.
I 1965 til 1975 pågjekk Dhofar-opprøret mellom styrkane til sultanen av Oman og geriljasoldatane til den marxistiske Folkefronten for frigjeringa av Oman og Persiabukta (PFLOAG), som fekk støtte av det kommunistiske Sør-Jemen. Målet var å avsetje sultanen. Styrkane til sultanen fekk støtte av Storbritannia, Iran, og lånte offiserar og legar frå Pakistan og India,. Dei stod i mot opprøret, som vart erklært over i desemerb 1975.
Hos mormonarane er Dhofar den mest populære, tradisjonelle staden til landet i Mormonarboka Bountiful, der den nomadiske familien Lehi segla eit skip bygd av sonen Nefi til Den nye verda.
Provinsar
Dhofar guvernement består av ti provinsar (wilayat), der Al-Mazyona er den siste som vart lagt til etter denne vart skild ut frå Rakhyut. Denne provinsen er kalla opp etter mora til sultan Qaboos bin Said, Maizoon bint Ahmed.
Dei ti provinsane i Dhofar er:
Mount Rigby
Mount Rigby er eit fjell, 950 moh, som ligg 2 nautiske mil (3.7 km) nordvest for Mount Hastings, like vest for munningen av Scottbreen i Karo Hills. Det vart oppdaga og grovt kartlagd på Byrd-ekspedisjonen, 1928-30. Det vart namngjeve av Advisory Committee on Antarctic Names (US-ACAN) etter John F. Rigby, ein geolog ved McMurdo-basen, sommaren 1965-66.
Strong Peak
Strong Peak er eit lite, skarpt fjell på enden av ryggen frå Enterprise Hills, som ligg 6 km vest-sørvest for Parrish Peak og oppom toppen av Horseshoe Valley i Heritage Range. Det vart kartlagd av United States Geological Survey (USGS) frå landmålingar og flyfoto teken av U.S. Navy i 1961-66. Det vart namngjeve av Advisory Committee on Antarctic Names (US-ACAN) etter Jack E. Strong, ein biolog i United States Antarctic Research Program (USARP) ved Palmer-stasjonen i 1965.
Kapp Meteor
Kapp Meteor er eit nes med bratte klipper heilt aust på Bouvetøya. Neset vart grovt kartlagd i 1898 av den tyske ekspedisjonen under Karl Chun. Det vart kalla opp etter kaptein F. Spiess som vitja Bouvetøya i 1926. Namnet finst på eit britisk kart basert på ei kartlegging i 1930 av mannskapet på Discovery II, men namnet kan vere eldre.
Cherry picking
Cherry picking eller «kirsebærplukking» vert brukt når ein berre plukkar ut dei fakta som støttar bestemde oppfatningar, fordommar eller hypotesar, og ignorerer fakta som motseier dette.'''
Det vert feilslutning som kjem av selektiv merksemd, det mest vanlege døme er fordommar (engelsk confirmation bias). Cherrypicking kan vera forsettleg eller utilsikta. Dette er feilsluttingar som er eit stort problem i offentleg ordskifte.
Omgrepet er basert på det som i prosessen vert oppfatta så som med hausting av frukt, til dømes kirsebær. Plukkaren forventast å berre velja dei mest modne og sunnaste frukta. Ein observatør som ser berre den valde frukta kan dermed feilaktig konkludera med at dei fleste, eller alle, av frukta til treet er i ein likeeins god stand. Dette kan òg gje eit falskt inntrykk av kvaliteten på frukta (sidan det er berre eit døme og er ikkje eit representativt utval).
Cherrypicking har ein negativ konnotasjon som direkte undertrykkjer prov som kan føra til eit meir komplett bilete.
Eit konsept som nokre gonger vert forveksla med «kirsebærplukking» er idéen med å samla berre frukt som er lett å hausta, samstundes som ein ignorerer annan frukt som er høgare oppe på treet, og dermed vanskelegare å få tak i.
Cherrypicking kan finnast i mange logiske tankefeller. Til dømes "feilslutning av anekdotiske bevis" som har ein tendens til å oversjå store mengder data i favør av dei data som ein har personleg kjennskap til. "Selektiv bruk av prov" avviser materiale som er ugunstige til eit argument, medan ein falsk dikotomi plukkar berre to val når fleire er tilgjengelege. Cherrypicking kan sjå på utvalet av data eller undersøkinga av fakta som vil gje det ønskte, føreseielege resultatet som kan vera villeiande eller i strid med røynda.
I vitskap
Dersom ein selektivt vel mellom prov som konkurrerer med kvarandre, slik at berre dei prova som støttar ei gjeven hypotese, medan ein ignorerer eller vel bort prov som ikkje støttar hypotesen, er dette kjent som «Cherry picking» på engelsk og er eit signal på låk vitskap eller kvasi-vitskap
I medisin - offentlige forskarar pyntar på resultatet
Ei dansk undersøking hevdar at lækjemiddel, medisin og behandlingsmetodar kan sjå meir effektive ut enn dei eigentleg er. Til tross for at forskarar som vert finansierte med statlege midlar og ikkje har openbare økonomiske interesser i nye lækjemiddel og behandlingsmetodar, får dei ofte meir positive resultat i menneskjestudiar enn det som er reelt. Dette viser ein ny, dansk studie publisert i BioMed Central og omtala av nettstaden Videnskab.dk. Forskaren Berendt konkluderer med at det i 61 av forsøka er problem med truverde. Eit døme kan vere at forskarar handplukkar eller utelét data, skriv nettstaden. (dn.no 14.3.2016)
Når eit nytt legemiddel testast, så bør resultata frå studiane publiserast for resten av den medisin-vitskaplege verda. - Men diverre, negative resultat eller resultat utan klar konklusjon vert ikkje rapportert, noko som etterlet lækjarar og forskarar i mørket.
I argumentasjon
I argumentasjonsteori er praktisering av «sitatgraving» (engelsk: quote mining) ei form av cherrypicking. Som debattant plukkar ein ut selektivt nokre sitat som støttar ei meining eller overdriv meininga til motstandaren, samstundes som ein ignorerer dei opphavlege sitata eller set dei inn i ein annan samanheng. Cherrypicking i debattar kan til dømes vere å presentere eit faktum som i seg sjølv er sant, men vert sett i ein galen samanheng. Eit klassisk døme er historia om styrmannen på eit skip som skreiv i loggboka at «Kapteinen var edru i dag». Faktum her er sant, men meininga var nok å få lesaren av loggboka til å tru av kapteinen til vanleg var drukken.
Einsidig argumentasjon
Einsidig argumentasjon (òg kjend som kortstokking, omstokking, ignorere motprov, vriding, og undertrykt prov) er ei uformell feilslutning som oppstår når berre grunnar til å støtta eit forslag vert nytta, medan alle grunnar til å motsetja seg forslaget er utelatne.
Stokking av korta er ein propaganda-teknikk som søkjer å manipulere oppfatninga publikum har av ei sak ved å vektleggja den eine sida og underkommunisera ei anna. Slik vektlegging kan oppnåast gjennom mediafordomar eller bruk av einsidige utsegner, eller ved ganske enkelt å sensurera kritiske stemmer. Teknikken er mykje brukt i overtydande talar av politiske kandidatar til å rakka ned på sina motstandarar, og for å gjera seg sjølv til å sjå meir verdig ut.
Omgrepet stammar frå tryllekunstnaren sin gimmick «kortstokking», som inneber å presentera ein kortstokk som ser ut til å ha vore tilfeldig stokka men som faktisk er 'stokka' i ei bestemd rekkjefølgje. Tryllekunstnaren veit rekkjefølgja og er i stand til å kontrollera utfallet av trikset. I poker, kan kort stokkast slik at visse «hender» vert delt ut til enkelte spelarar.
Fenomenet kan brukast til alle fag, og har eit breitt program. Når eit breitt spekter av informasjon eksisterer, kan framferda riggast til ved å framheva nokre faktum og ignorera andre. Kortstokking kan vere eit verktøy for advokatverksemd eller for grupper av liknande verksemder med spesifikke agendaer. Eit døme er oppføring av ein verveplakat som fokuserte på eit imponerande bilete, med ord som "reiser" og "eventyr", medan du plasserer orda, "verva for to til fire år" heilt nede på plakaten og med lita skrift.
Fylkesveg 621 i Rogaland
Fylkesveg 621 i Rogaland ligg på øya Ombo og går mellom Vatland i Finnøy kommune og Flotene i Hjelmeland kommune. Vegen er 3,4 km lang.
Dolni tsjiflik
Dolni tsjiflik (bulgarsk Долни чифлик) er ein by og ein kommune i provinsen Varna i Bulgaria. Kommunen omfattar byen Dolni tsjiflik og 16 andre busetnader.
Kommunen inngår i storbyområdet til Varna.
Dei største busetnadene i kommunen er:
Hama-massakren
Hama-massakren (arabisk:مجزرة حماة‎) skjedde medan Hafez al-Assad regjerte i Syria. Den 2. februar 1982 bomba den syriske hæren byen Hama for å slå ned eit opprør frå Det muslimske brorskapet. Amnesty International har estimert at mellom 10 000 og 30 000 menneske vart drepne i åtaka. Regjeringa i Syria har aldri gjeve noko offisiell utgreiing for kor mange som vart drepne.
Bakgrunn
Syria hadde vore djupt involvert i den libanesiske borgarkrigen sidan 1976, og i Libanonkrigen i 1982 (sjå den israelske invasjonen av Libanon). Landet hadde ein anspent situasjon i høve til Tyrkia, som mobiliserte sine styrkar til dei syriske grensene for å kjempe mot kurdiske separatistar. Tyrkia skulda Syria for å støtte og trene opp medlemmer av PKK-geriljaen innanfor tyrkiske grenser. Det muslimske brorskapet utnytta situasjonen og starta motstand mot Hafez al-Assads diktatur. Brorskapet tok i bruk geriljametodar i mange byar og gjekk til åtak på representantar for regimet, regjeringskontor og infrastruktur. Valden inkluderte mordet på 83 unge, militære kadettar på ein militærskule i Aleppo i juni 1979, og tre bilbombesprengingar i Damaskus mellom august og november 1980, som drap fleire hundre menneske. I juli 1980 blei medlemskap av Det muslimske brorskapet forbode og straffa med døden, med ratifiseringa av Lov nr. 49. Tidlig på 1980-talet utførte Det muslimske brorskapet ei rekkje bombeåtak mot regjeringa og representantane for regjeringa, inkludert eit nesten vellukka forsøk på å myrde president Hafez al-Assad, den 26. juni 1980. Det skjedde under eit offisielt statsbesøk frå presidenten av Mali. Presidenten redda seg unna skot frå ein maskinpistol, og han vart redda av ein livvakt som ofra seg ved å stoppe ei handgranat som vart kasta mot han. Hafez al-Assad overlevde med berre mindre skadar. Hemne hans var effektiv og nådelaus. Berre timar seinare vart mange hundre fengsla islamistar myrda i ein massakre som vart sett i verk av broren til presidenten, Rifaat al-Assad i Tadmor-fengslet.
Kravet om hemn steig i brorskapet og bombeåtaka auka i frekvens. Hendingane kulminerte med at dei islamittiske aktivistane proklamerte den sunni-dominerte byen Hama for «ein frigjort by» i februar 1982, og kalla på innbyggjarane i Syria til å gjere motstand mot regimet. Krigarar frå Det muslimske brorskap herja heimane til ba'thistane, og braut seg inn i heimane til seg til regjeringstilsette og støttespelarar av regimet og tok livet av kring 50 menneske.
Massakren
Målet for angrepet på Hama var å få ein slutt på aktivitetane til Det muslimske brorskapet. Åtaket starta den 2. februar 1982 med intensiv bombing av byen med 350 000 innbyggjarar. Før åtaket vart sett i gang gav den syriske regjeringa ordre om at byen skulle overgje seg og åtvara mot at dei som vart igjen i byen ville bli rekna som opprørarar. Mange innbyggjarar flykta frå Hama medan stridsvogner og soldatar flytta seg inn mot utkanten av byen for å starte kringsetjinga. Åtaka vart leia av Rifaat al-Assad, bror til presidenten.
I sentrum av byen møtte militæret hard motstand, men etter tre veker med intens artillerield kunne styrkane ta seg igjennom barrikadane. Dei overlevande vart arresterte og utsette for tortur og masseavrettingar.
Stickle Ridge
Stickle Ridge er ein rygg med ei høgd opp mot kring 720 moh, vest for Saint Martha Cove på James Ross Island. Den forvitra raude lavaen på ryggen vart utforska av geologar frå British Antarctic Survey (BAS) i løpet av sesongen 1985-86. Han vart namngjeven skildrande av United Kingdom Antarctic Place-Names Committee (UK-APC) etter den tornete utsjånaden til ryggen. Stickle tyder å kjempe eller krangle.
Hama-massakren
Massakren
Ifølge Amnesty International bomba det syriske militæret dei gamle gatene i byen frå lufta for å gjere det enklare for dei militære gruppene og stridsvognene å ta seg inn i dei tronge gatene, der dessutan mange heimar var knust av stridsvogner i løpet av dei fire første dagane av kampane. Dei hevdar òg at det syriske militæret pumpa giftig gass inn i bygningar der opprørarar visstnok skulle ha halde seg.
Katy Perry
Katherine Elizabeth Hudson, betre kjend som Katy Perry, er ein USA-amerikansk songar frå Santa Barbara i California. Ho er mellom anna kjend for singlane «I Kissed a Girl», «Hot 'n Cold», «California Gurls», «Teenage Dreams», «Firework» og «E.T.» (sistnemnde i samarbeid med rapparen Kanye West). Perry var den første artisten med ein singel på Billboard Hot 100 i 52 veker etter kvarandre, ein rekord ho seinare utvida til 69 veker.
Hama-massakren
Massakren
Journalisten Robert Fisk, som var i Hama kort tid etter massakren estimerte dødstala til opp mot 10 000. The New York Times opererte med tall opp til 20 000, medan The Syrian Human Rights Committee har estimert drapstala til ein stad mellom 30 000 og 40 000. Ifølge Thomas Friedmann, skal Rifaat al-Assad, bror til presidenten, ha skrytt av å ha drepe 38 000 menneske.
Katy Perry
I 2008 var ho vert for MTV Europe Music Awards, der ho vann prisen for beste nye artist (Best New Act). I 2011 vann ho prisen frå same gruppe for beste live-artist (Best Live Act). Musikkmagasinet Billboard utnemnde henne til «årets kvinne» i 2012.
Hama-massakren
Etter massakren
Hama er i dag ein fattig by. Før åtaka hadde byen nokre turistattraksjonar, men desse vart øydelagde under åtaka. Etter massakren flytta dei fleste innbyggjarane. Det meste av gamlebyen vart totalt øydelagd, inkludert palass, moskéar og eldgamle ruinar.
Katy Perry
Perry har også opptredd som skodespelar, mellom anna i filmane Get Him To the Greek frå 2010 og Zoolander 2 frå 2016.
Hama-massakren
Etter massakren
Dei fleste medlemmene av Det muslimske brorskapet i Syria flykta frå landet - hovudsakleg til Jordan, USA, England og Tyskland. Nokre har argumentert med at hendinga er ein av få militære operasjonar etter andre verdskrigen der eit opprør har blitt slått ned ved eit åtak av regulære, militære styrkar. Thomas Friedmann poengterer at den syriske regjeringa ikkje har blitt trua av muslimske ekstremistar etter Hama-massakeren før den syriske borgarkrigen kom i gang i 2011.
Katy Perry
Kate Perry var gift med den britiske komikaren Russell Brand frå 2010 til paret skilde lag i 2012.
Telemarksgeit
Telemarksgeit er ein finbygd norsk geiterase.
Lysalv
Ein lysalv (av engelsk elves, som står for Emissions of Light and Very Low Frequency Perturbations from Electromagnetic Pulse Sources) er eit lysfenomen som opptrer i samband med lynutladingar over toreskyer. Dei viser seg som store lysplater i ei høgd på mellom 70 og 100 km opp i lufta og varerer berre vanlegvis eit millisekund. Ein er ikkje heilt sikker på fargen på dei, men trur dei kan vere grønfarga eller ha ein svak raudfarge. Truleg kjem dei av intense elektromagnetiske pulsar, radiobølgjer, som forplantar seg opp gjennom ionosfæren i atmosfæren etter kraftige lynutladingar. Dei kan verte så store som heile 400 km i diameter, men er særs lyssvake, og kan derfor truleg ikkje oppdagast utan hjelpemidlar.
Telemarksgeit
Rasen er til vanleg kvit. Han er vanlegvis kollete, men det finst òg dyr med horn. Telemarksgeita var ein av fleire lokale geiterasar fram til andre verdskrig. I dag er rasen slegen i hop til norsk geit, der også dei tidlegare rasane dølegeit, vestlandsgeit og nordlandsgeit er med.
Lysand
Lysand (engelsk sprite, italiensk spettro rosso) er enorme lysglimt som førekjem over toppen på toreskyer. Lysandene er særs kortvarige og varer berre få millisekund. Lysandene vart først registrert på slump frå eit romfartøy i 1989. Seinare har fotografering frå flyekspedisjonar stadfestar at dei eksisterer.
Tungtvassaksjonen
Tungtvassaksjonen var ein militær sabotasjeaksjon under andre verdskrigen for å sprenge Norsk Hydros fabrikk på Vemork ved Rjukan i Telemark. Fabrikken produserte tungtvatn som var viktig for tysk atomforskning og eventuell produksjon av atomvåpen. Vemork-stasjonen vart øydelagt 27. februar 1943. Hydro sitt anlegg låg framfor Vemork kraftstasjon, der Norsk Industriarbeidermuseum no held til.
Glad All Over av The Dave Clark Five
Glad All Over er debutalbumet til den engelske rockegruppa The Dave Clark Five. Epic Records gav ut albumet i mars 1964 i USA for å utnytte suksessen til tittelsporet. Trass i at plateomslaget seier «Featuring Bits and Pieces», vart ikkje singelen ein hit før to månader seinare. Albumet inneheld somme av hittane deira, som «Glad All Over», «Bits and Pieces» og «Do You Love Me». I Canada vart albumet gjeve ut som Bits and Pieces på Capitol Records.
Tungtvassaksjonen
Tungtvassaksjonen omfatta også Tinnsjøaksjonen, der jernbaneferga DF «Hydro» vart senka på Tinnsjø 20. februar 1944 for å hindre utskiping av tungtvasshaldig lut som vart produsert etter at fabrikken kom i gang igjen.
Vemork-anlegget vart bomba frå fly 16. november 1943 utan resultat, etter at tungtvassproduksjonen igjen var komen i gang. Produksjonen vart sidan flytta til Tyskland.
Glad All Over av The Dave Clark Five
Medverkande
The Dave Clark Five
Lysand
Dei kan oppfattast utan hjelpemiddel, men ved hjelp av spesialkamera kan ein sjå at dei kan ha fleire forskjellige former, frå diffuse lysområde til elegante, dansande lyslekamar med mange greinformasjonar. Dei kan stundom opptre enkeltvis, men oftast i meir samla formasjon. Ei kan sjå dei i høgder frå 40 til 90 km og er raudfarga og mest lyssterke 65-75 km opp i lufta. Under dette er dei ofte meir blåfarga. I den øvste delen er dei svakt raudglødande eller utviska. Store opphopingar av lysander kan dekkje ta opp heile 10 000 km³ i midtre område av atmosfæren og kan dekke ein horisontal avstand på 40 km.
Liv Sandven
Liv Sandven er ein norsk tidlegare lærar, rektor og politikar for KrF.
Liv og virke
Sandven vaks opp på slektsgarden Sandven i Fana ved Bergen. Ho gifta seg i 1969 med professor i petroleumsteknologi og statssekretær Arild Rødland, som ho har barn med, men ekteskapet blei oppløyst. Etter gymnaset utdanna ho seg til adjunkt ved Kristiansand lærerskole. Etter endt utdanning i slutten av 1960-åra flytta ho til Trøndelag. Ho var lærar i Verdal og på Støren før ho underviste ved fleire skuler i Trondheim. Ho var blant anna undervisningsinspektør og rektor ved Nyborg skule på Byåsen. Etter tida som politikar har ho vore rektor ved undervisningstilbodet ved St. Olavs hospital.
Lysand
Den fysiske forklaringa på lysandfenomenet er ein ikkje sikker på. Mest truleg vert lufta ionisert av det sterke elektriske feltet som raskt brer seg opp frå området med lynaktivitet, kanskje òg med hjelp frå elektron som kjem inn i dette feltet, utløyst av kosmisk stråling. Den ioniserte lufta skapar først ein halo-liknande lyshatt i den øvre delen av atmosfæren. Atmosfæren blir elektrisk lagdelt og det kan skje raske utladingar mellom laga i form av oppstigande stammer med forgreiningar. Lysfenomena døyr raskt ut, men ioniseringa av lufta heldt seg lenger, det kan derfor ofte opptre nye lysander i det same området like etter det første. Det er òg indikasjonar på kjemiske endingar i området over det aktive torevêret, ved at nitrogen går over i nitrogenderivat og det vert produsert ozon.
Tungtvassaksjonen
Operasjon Grouse og Operasjon Freshman
Det første forsøket på å øydelegge fabrikken vart gjort i november 1942. Planen hadde to operasjonar, den første var å sleppe lokalkjente norske fallskjermsoldatar som skulle fungere som en fortropp (Operasjon Grouse). Etter dei skulle det følge ei gruppe engelske ingeniørsoldatar i glidefly for å gå til åtak på sjølve fabrikken.
Liv Sandven
Liv og virke
I ungdommen var Sandven aktiv i Noregs KFUK-KFUM i Bergen. Ho byrja å engasjere seg politisk i Kristeleg Folkeparti i slutten av 1970-åra. Ho var medlem av Trondheim bystyre 1992–2003, varaordførar 1995–2003 og fungerande ordførar i tida 2001–2002, då Anne Kathrine Slungård var i permisjon. Sandven blei ikkje renominert til bystyret for Kristeleg Folkeparti i 2002.
Tungtvassaksjonen
Operasjon Grouse og Operasjon Freshman
19. oktober 1942 vart den fire mann store gruppa frå Norwegian Independent Company no 1, seinare kalla Kompani Linge, sleppt over Telemark. Frå droppunktet måtte dei gå eit godt stykke på ski for å komme seg til Møsvatn, der dei skulle ta imot glideflya. Det vart derfor planlagt slik at de hadde rikeleg med tid.
19. november skulle dei britiske ingeniørsoldatane frå 1st British Airborne Division komme (Operasjon Freshman). To Halifax-bombefly som taua kvart sitt Horsa glidefly kom inn over Noreg. Det første trekket sirkla over målområdet, men måtte på grunn av dårleg sikt gjere vendereis. Over Rogaland tok begge flya til å ise. Sleparen rauk, og glideflyet styrta sør for Lysefjorden medan trekkflyet klarte å vende tilbake til England. Det andre trekkflyet kom i vanskar allereie ved innflyginga over norskekysten. Glidaren styrta ved Helleland, lensmannsgården, innanfor Egersund, medan trekkflyet styrta i Hæstadfjellet. Alle som var i trekkflyet omkom, medan dei overlevande i glidaren vart tatt med til Slettebøleiren på Bakkebø, utenfor Egersund, der dei vart avretta. I ettertid er det sett opp minnesmerker på Bakkebø og ein varde oppi fjellet der glidaren krasja. Av dei ni overlevande frå styrten ved Lysefjorden vart fem frakta til Grini, seinare avretta i Trandumskogen den 18. januar 1943. Fire vart frakta til Lagård fengsel i Stavanger, der dei vart torturert og avretta 24. november. Alle dei 14 overlevande frå styrten ved Helleland vart avretta allereie neste dag. Det var ingen overlevande frå det styrta bombeflyet. Til saman døde 41 i denne mislykka aksjonen.
Den norske Grouse-gjengen måtte deretter vente ei lengre tid på skjulestaden sin på Hardangervidda. Der overlevde dei i hovudsak på reinsdyr, inkludert mageinnhald som dei varma opp under tilnamnet «gørr». Dette vart supplert med smør, mjøl, sukker og litt potetar etter jul.
Lysalv
Lysalvar vart første gong oppdaga under ei romferd utanfor Fransk Guiana den 7. oktober 1990.
Tungtvassaksjonen
Operasjon Gunnerside
Dette blir av mange rekna som den viktigaste og mest vellykka sabotasjeaksjonen under heile andre verdskrigen. «Vi hadde flaks. Absolutt flaks, men også svært god etterretning om målet,» sa leiaren Joachim Rønneberg 70 år etter. Rønenberg visste ingenting om tungtvatn då dei utførte oppdraget, først etter nyheita om atombombene over Hiroshima og Nagasaki forstod han kva oppdraget hadde å seie. Professor Olav Njølstad tviler på at tungtvatnet ville hatt noko militær tyding så lenge krigen varte - tyskarane ville neppe klart å utvikle ei atombombe i løpet av krigen, men etteretningsbiletet var uklårt og dei allierte hadde grunn til å vere bekymra.
Senkinga av D/F «Hydro»
Etter eit par månedar vart produksjonen sett igang igjen, og då dei allierte fekk nyss om dette, planla dei eit nytt angrep. I november 1943 gikk 143 B-17 bombefly laus på anlegget, men minst 600 av de totalt 711 bombene bomma radikalt. Dette stoppa likevel produksjonen ei lita stund.
Alt tungtvatn var likevel ikkje tapt for tyskarane. Dette tungtvatnet vart transportert til Mæl ferjekai under strengt vakthald for transport med jernbaneferja D/F «Hydro» over Tinnsjøen til jernbanesamband med resten av Noreg. Motstandsfolk frå Heimefronten leita etter eit høve til å hindre at tyskarane fekk sendt resten av tungtvatnet til Tyskland, og dei fann ut at ferja var eit svakt punkt i tryggleiken.
20. februar 1944 vart D/F «Hydro» sabotert ved at dei plassere ei tidsinnstilt bombe i ferja. Ferja sokk og vart liggande på 440 meters djup. 14 nordmenn og fire tyskarar omkom i senkinga av D/F «Hydro».
Ken André Olimb
Ken André Olimb er ein norsk  ishockeyspelar som spelar for Linköping HC og har spelt for Vålerenga, Frisk Asker Tigers, Leksands IF og DEG Metro Stars
Ken André Olimb er lillebror til Mathis Olimb.
Ramsay MacDonald
James Ramsay MacDonald var statsminister i Storbritannia i ni månader i 1924 og frå 1929 til 1935. Han var den aller fyrste regjeringssjefen utgått frå Det britiske arbeidarpartiet. MacDonald var ein viktig politisk strateg for den britiske arbeidarrørsla og ein framifrå talar.